El Lleida del bagenc Marc Martínez agafa un avantatge mínim - Regió7 :: El Diari de la Catalunya Central
Futbol/Ascens a Segona Divisió
Lleida Esportiu 1 0 R. Madrid Castella
El Lleida del bagenc Marc Martínez agafa un avantatge mínim
L'equip del centrecampista navarclí haurà de defensar una diferència curta a Valdebebas
redacció | manresa 06.06.2016 | 11:59
El centrecampista del Lleida Marc Martínez Twitter/Lleida Esportiu
El Lleida Esportiu, amb el navarclí Marc Martínez a l'onze titular, ha superat el Reial Madrid Castella en el partit d'anada de la segona ronda eliminatòria per ascendir a la Segona Divisió. Els homes d'Imanol Idiakez hauran de defensar aquesta curta renda el proper cap de setmana a l'estadi Alfredo di Stéfano de Valdebebas
Els blaus s'han avançat aviat en el marcador, gràcies a un gol anotat per Óscar Vega al minut 8 de l'enfrontament. El mitja punta s'ha trobat sol i ha afusellat Carlos Abad. El Lleida ha patit per mantenir l'avantatge, tot i que hauria pogut treure més partit de l'expulsió del defensa visitant Salto, a la segona meitat.
Els lleidatans, que ja van eliminar el Barakaldo en l'eliminatòria anterior, només n'haurien de superar una altra per retornar a Segona Divisió, en cas que eliminin els madridistes.